জামালপুর জেলা ছাত্রদলের সাধারণ  সম্পাদক ওমরুজ্জামান চৌধুরী মারা গেছেন
জামালপুর জেলা ছাত্রদলের সাধারণ সম্পাদক ওমরুজ্জামান চৌধুরী দর্শন(৩৪) মৃত্যুবরণ করেছেন। বুধবার বিকেলে দর্শনকে অসুস্থ অবস্থায় জামালপুর জেনারেল হাসপাতালে নেয়া হলে কর্তব্যরত চিকিৎসক তাকে মৃত ঘোষণা করেন।
দর্শনের চাচা শফি কামাল চৌধুরী রঞ্জু জানান, গত দুই মাস ধরে তিনি পায়ের সমস্যার কারণে হাটতে পারছিলো না। অসুস্থ বোধ করলে বুধবার বিকেলে তাকে হাসপাতালে নেয়া হয়। দায়িত্বরত চিকিৎসক জানিয়েছেন হৃদরোগে আক্রান্ত হয়ে হাসপাতালে আনার আগেই তার মৃত্যু হয়েছে।
ওমরুজ্জামান চৌধুরী দর্শন জামালপুর শহরের কথাকলি মার্কেট এলাকার ওয়াহেদুজ্জামান চৌধুরী বাবুলের ছেলে। মৃত্যুকালে তিনি স্ত্রী, এক ছেলে ও এক মেয়ে সন্তান রেখে গেছেন। বৃহস্পতিবার জানাজা শেষে জামালপুর পৌর কবরস্থানে তাকে সমাহিত করা হবে। তার অকাল মৃত্যুতে পরিবার, আত্মীয়-স্বজন ও দলীয় নেতা-কর্মীদের মাঝে শোকের ছায়া নেমে এসেছে।



জামালপুর জেলা ছাত্রদলের সাধারণ সম্পাদক ওমরুজ্জামান চৌধুরী দর্শন(৩৪) মৃত্যুবরণ করেছেন। বুধবার বিকেলে দর্শনকে অসুস্থ অবস্থায় জামালপুর জেনারেল হাসপাতালে নেয়া হলে কর্তব্যরত চিকিৎসক তাকে মৃত ঘোষণা করেন।